open-index/open-wikipedia-markdown huggingface dataset:
Wega-ruimteprogram

duimnael|200px|Wega-sendingbeskrywing __NOTOC__

Die **Wega-ruimteprogram** was twee sendings na die planeet Venus waarop ook Halley se Komeet in 1986 van nader beskou is. Wega 1 en 2 was onbemande ruimtetuie van die Sowjetunie (wat die tuig en lanseerder verskaf het) in Desember 1984 in samewerking met Oostenryk, Bulgarye, Hongarye, die Duitse Demokratiese Republiek, Pole, Tsjeggo-Slowakye, Frankryk en die Federale Republiek van Duitsland.

Vir die verkenning van Halley se Komeet is ’n laat verandering in die Wenera-ruimteprogram aangebring nadat die VSA se Halley-sending in 1981 gekanselleer is. ’n Latere Wenera-sending is gekanselleer en die Venus-deel van die Wega 1-sending ingekort. Die tuig is die Wega genoem, ’n samestelling van die Russiese woorde Венера (*Wenera*) en Галлей (*Gallei*) vir "Venus" en "Halley" onderskeidelik. Die ontwerp van die tuig was gebaseer op dié van die vorige Wenera 9 en 10.

Die twee tuie is op 15 en 21 Desember 1984 onderskeidelik vanaf Baikonoer in die destydse Kazachstanse Sosialistiese Sowjetrepubliek gelanseer.

## Die Venus-sending 
duimnael|regs|200px|Een van die Wega-landingstuie
Wega 1 het op 11 Junie 1985 en Wega 2 op 15 Junie 1985 by Venus gearriveer en elk ’n landingseenheid van 1&nbsp;500&nbsp;kg vrygelaat. Die eenhede het elk ’n landingstuig en ballonverkenner gehad.

Die landingstuie was identies aan die vyf vorige Wenera-tuie s’n en moes die atmosfeer en oppervlak verken. Die werking van die Wega 1 se tuig is belemmer deur ’n sterk rukwind 20&nbsp;km van die oppervlak af en het geen sukses gehad nie. Die Wega 2 se tuig het op 15 Junie 1985 geland en 56 minute lank data na die aarde gestuur.

### Ballonne 
Die twee ballonne was ontwerp om 54&nbsp;km bo die oppervlak te sweef – in die aktiefste laag van die planeet se wolkestelsel. Die instrumente het 46 uur lank temperatuur, druk, windsnelheid en digtheid gemeet.

## Die Halley-sending 
Nadat hulle die landingseenhede vrygestel het, het Venus se swaartekrag die Wega-moederskepe in die rigting van Halley se Komeet gestuur.

Wega 1 het op 6 Maart die naaste aan die komeet gekom (sowat 8&nbsp;890&nbsp;km van die kern) en Wega 2 op 9 Maart (sowat 8&nbsp;030&nbsp;km). Die komeet is net verken in die drie uur waarin die tuie die naaste daaraan was. Hulle moes die fisieke kenmerke van die kern, soos die grootte, vorm en temperatuur, en die struktuur en dinamiek van die newelkring (die gas naaste aan die kern) meet. Hulle het saam sowat 1&nbsp;500 beelde van die komeet na die aarde gestuur. Die data is deur ’n internasionale span wetenskaplikes bestudeer.

Wega 1 en 2 is tans in heliosentriese wentelbane.

## Eksterne skakels 
* RSSI.ru Foto's van die Wega-sendings
* NASAN.gov  Rou data van Wega 1 en 2 se instrumente
* Harvard.edu Die Wega-ballonne
* 20px|links Hierdie artikel is vertaal vanuit die Engelse Wikipedia
Kosmos (satelliet)

**Kosmos** (Russies: Ко́смос) is ’n naam wat gegee is aan ’n groot aantal satelliete deur die Sowjetunie en daarna Rusland. Die satelliete is nie deel van ’n spesifieke program nie, maar bestaan uit feitlik alle Russiese en Sowjet-satelliete waarmee fout gegaan het tydens of net ná die lansering, maar wat steeds in ’n wentelbaan geplaas is. Dit sluit militêre en wetenskaplike satelliete in.

Die naam word gegee aan satelliete wat in ’n laer wentelbaan om die aarde is, dus onder 2&nbsp;000&nbsp;km van die aardoppervlak. Tot in September 2010 is 2&nbsp;468 Kosmos-satelliete gelanseer.

Die eerste satelliet met die naam, Kosmos 1, ook bekend as Spoetnik 11, is op 16 Maart 1962 gelanseer. Dit was die eerste satelliet van die Sowjetunie se Aardesatelliet-reeks.

20px|linksHierdie artikel is vertaal vanuit die Engelse Wikipedia
Spoetnik-ruimteprogram

duimnael|’n Replika van Spoetnik 1.

Die **Spoetnik-ruimteprogram** (Russies: Спутник; "satelliet" of "medereisiger") was ’n reeks ruimtetuie van die Sowjetunie. Die eerste een, Spoetnik 1, was die eerste mensgemaakte voorwerp in ’n wentelbaan om die aarde. Dit is op 4 Oktober 1957 gelanseer en het teen 29&nbsp;000&nbsp;km/h om die aarde gewentel.

Spoetnik 2 is op 3 November 1957 gelanseer en het die eerste lewende passasier aan boord gehad: die wyfiehond Laika. Die sending het nie voorsiening gemaak vir die veilige terugkeer van Laika nie.

Spoetnik 3 was veranderstel om die Sowjetunie se eerste satelliet om die aarde te wees. Die lansering is egter voortdurend uitgestel en eindelik is die eenvoudige Spoetnik 1 en daarna Spoetnik 2 in die plek daarvan gelanseer uit vrees dat die VSA die Sowjetunie in die ruimte sou voorspring. Spoetnik 3 is eindelik op 15 Mei 1958 gelanseer. Dit was ’n navorsingsatelliet om die boonste atmosfeer en die nabye ruimte te verken.

Spoetnik 4 of Korabl-Spoetnik 1 was die eerste toetsvlug van die Sowjetunie se Wostok-ruimtetuig wat later vir die eerste bemande ruimtevlug gebruik sou word. Dit is op 15 Mei 1960 gelanseer. ’n Fout in die gidsstelsel het veroorsaak dat die tuig na ’n hoër wentelbaan beweeg het in plaas daarvan om terug te keer aarde toe.

Spoetnik 5 of Korabl-Spoetnik 2 was die tweede toetsvlug van die Wostok-ruimtetuig. Dit was die eerste keer dat diere die ruimte ingestuur is en veilig teruggebring is aarde toe. Dit is op 19 Augustus 1960 gelanseer met twee honde, Belka en Strelka, en ander diere aan boord. Die tuig het op 20 Augustus teruggekeer, ’n dag ná die lansering.

Spoetnik 6, Korabl-Spoetnik 3 of Wostok-1K No.&nbsp;3 is op 1&nbsp;Desember 1960 gelanseer. Dit het twee honde bevat, Ptsjolka en Moesjka, sowel as ’n televisiekamera en wetenskapinstrumente. Die vlug het ’n dag geduur, waarna dit op 2&nbsp;Desember weens ’n tegniese fout in die atmosfeer gedisintegreer het.

Spoetnik 7 of Tjazjoli Spoetnik ("Swaar Satelliet"), ook bekend as Wenera 1WA No.&nbsp;1, is op 4 Februarie 1961 gelanseer. Dit was veronderstel om die eerste ruimtevlug te wees om die planeet Venus te verken. Weens ’n tegniese fout het dit egter nooit sy lae wentelbaan verlaat nie. Dit het die aarde se atmosfeer op 26&nbsp;Februarie 1961 oor Siberië binnegedring. In ’n poging om die mislukking van die ruimtesending te ontken het die Sowjet-regering aangekondig dat die tuig ’n toetsvlug was vir ’n "swaar satelliet" wat sou dien as lanseerplatform vir toekomstige sendings.

Die meeste van dié ruimtetuie, asook latere Spoetnik-tuie, was ook onder ander name bekend.

## Eksterne skakels 
* Tydlyn van ruimteverkenning, Newsweek 
* Nasa se 50ste herdenking van die Ruimte-eeu – Interaktiewe Media 
* Spoetnik
* Dagboek van die Spoetnik-program
* 20px|linksHierdie artikel is vertaal vanuit die Engelse Wikipedia
Molnija

duimnael|Molnija 1

**Molnija** (Russies: Молния; Weerlig) was ’n stelsel van militêre kommunikasiesatelliete wat deur die Sowjetunie gebruik is. Die satelliete is in hoogs eksentriese elliptiese wentelbane bekend as Molnija-wentelbane geplaas.

Die Sowjet-regering het in die laat 1960's magtiging vir die Molnija-program gegee. Ná ’n paar mislukkings in 1964 is die eerste operasionele satelliet, Molnija 1-01, op 23 April 1965 suksesvol gelanseer.

Sedert Oktober 1967 word Molnija-satelliete deur Rusland vir beeldsendings van sy nasionale Orbita-televisienetwerk gebruik.

## Eksterne skakels 
* Molnija-1
* ’n Kort geskiedenis
* 20px|links Hierdie artikel is vertaal vanuit die Engelse Wikipedia
Zond-ruimteprogram

**Zond** (Russies: **Зонд**) is die naam wat gebruik is vir twee reekse onbemande ruimtetuie deur die Sowjetunie tussen 1964 en 1970. Die doel was om inligting in te samel oor nabygeleë planete en om ruimtetuie te toets.

In die begin was daar probleme met die Proton-vuurpyl se betroubaarheid, maar daar is voortgegaan met die toetsvlugte, met ’n paar probleme wat wel ontstaan het. Die meeste van die toetsvlugte tussen 1967 en 1970 (Zond 4 tot 8) het probleme ondervind om na die aarde terug te keer.

Al die Zond-sendings was onbemande vlugte. Vier van hulle het foute gehad wat geen bemanning sou oorleef het nie. Instrumente op hierdie vlugte het data versamel oor onder andere kosmiese en sonstrale, magnetiese velde, radioseine en die sonwind. Baie foto's is op die sendings geneem.

## Eksterne skakels 
* Gedetailleerde inligting oor die Sojoes 7K-L1 wat in Zond 4 tot 8 gebruik is
* Maanverkenning: die Zond-sendings
* 20px|linksHierdie artikel is vertaal vanuit die Engelse Wikipedia
Valery Leontiev

[duimnael|links|Valery Leontiev ontmoet met die Russiese president [Wladimir Poetin]]
**Waleri Jakowlewitsj Leontjef** (Russies: Валерий Яковлевич Леонтьев; gebore op 19 Maart 1949) in die Republiek van Komi is 'n Russiese sanger. Hy is een van die mees prominente kunstenaars in die Russiese musiekbedryf. Hy het meer as 30 albums gemaak, en miljoene kopieë is van sommiges verkoop.

## Eksterne skakels 
*  Valery Leontiev se amptelike webwerf
Fobos-ruimteprogram

250px|regs|Illustrasie van die Fobos-ruimtetuig

Die **Fobos-ruimteprogram** (Russies: Фобос) was ’n onbemande sending van die Sowjetunie wat bestaan het uit twee ruimtetuie wat die planeet Mars en sy twee mane, Fobos en Deimos, moes verken. Hulle is op 12 Julie 1988 gelanseer. Albei tuie het groot tegniese foute ondervind.

Die program is aangepak in samewerking met 14 ander lande, onder andere Swede, Switserland, Oostenryk, Frankryk, Wes-Duitsland en die VSA.

Fobos 1 het gewerk tot op 2 September 1988. ’n Sagteware-probleem het kommunikasie beëindig. Fobos 2 het data oor die son, Mars en Fobos ingesamel. Net voor die finale fase van die sending, waartydens twee landingstuie vrygelaat sou word, is kontak met die tuig verloor weens ’n rekenaarfout.

## Eksterne skakels 
* Foto's van Fobos 2 
* Rou date van die Fobos 2
* 20px|links Hierdie artikel is vertaal vanuit die Engelse Wikipedia
Zenit

**Zenit** (Russies: Зени́т) is die naam van ’n reeks militêre spioenasiesatelliete wat die Sowjetunie en Rusland tussen 1961 en 1994 gelanseer het. Om die aard van die sendings te verbloem, het die tuie Kosmos-name gekry. In dié 33 jaar is meer as 500 Zenits gelanseer – die grootste aantal in ’n spesifieke program in die geskiedenis van ruimtevaart.

20px|linksHierdie artikel is gedeeltelik vertaal vanuit die Engelse Wikipedia
Loenochod-ruimteprogram

duimnael|300px|Die diagram vir die Loenochod-sending.

**Loenochod** (Russies: Луноход, "Maanloper") 1 en 2 was twee Sowjet-verkenningsrobotte wat in 1970 en 1973 onderskeidelik op die maan geland het. Hulle was in gebruik in die tyd van die Loena- en die Zond-ruimteprogram. Hulle is gebruik as hulp in die Sowjetunie se bemande maansendings, om die maan se oppervlak te verken en foto's daarvan te neem. Die Loena-stasies met Loenochods aan boord is deur Proton-vuurpyle gelanseer.

Eers in 1997 met die Mars Pathfinder is ’n afstandbeheerde voertuig weer op ’n planeet geplaas.

## Loenochod 1A 
duimnael|200px|Loenochod 1
duimnael|200px|Loenochod 2
duimnael|200px|Loenochod 3

Ná jare van geheime beplanning en opleiding is die eerste Loenochod op 19 Februarie 1969 gelanseer. Die vuurpyl het binne sekondes gedisintegreer en die Loenochod 1A is verwoes.  Die res van die wêreld het eers later gehoor watter kosbare vrag die vuurpyl gehad het.

## Loenochod 1 
Ná die vernietiging van die eerste Loenochod het die Sowjetunie dadelik aan die tweede voertuig begin werk. Loenochod 1 was die eerste bewegende afstandbeheerde robot op ’n ander planeet. Dit was aan boord van Loena 17, wat op 10 November 1970 gelanseer is. Luna 17 het op 7 November 1970 ’n sagte maanlanding uitgevoer. Die Loenochod het met ’n afrybaan tot op die oppervlak gery.

Die voertuig het gedurende die maan-dag gewerk en nou en dan gestop sodat sy batterye deur middel van sonpanele kon herlaai. Snags het die voertuig stil gestaan, tot die volgende dag wanneer sy batterye weer herlaai is.

Loenochod 1 was 135&nbsp;cm hoog, 2,3&nbsp;meter lank en het 840&nbsp;kg geweeg. Dit het onder andere ’n antenne, teleskoop, vier televisiekameras en grondmeet-instrumente gehad. Tydens sy 322 aarddae in werking het dit altesaam 10,5&nbsp;km gereis en meer as 20&nbsp;000 TV-beelde en 206 hoëresolusie-panoramas na die aarde gestuur.

## Loenochod 2 
Loenochod 2 was ’n meer gevorderde voertuig aan boord van Loena 21, wat op 8 Januarie 1973 gelanseer is en op 15 Januarie op die maan geland het. Die voertuig moes foto's van die oppervlak neem, ligvlakke en magnetiese velde meet en die grond bestudeer.

Die voertuig het drie stadig skanderende televisiekameras gehad, waarvan een bo-op die voertuig geïnstalleer was om hom te help navigeer, asook vier panorama-kameras. Dit het ook ’n sonpaneel gehad om die batterye te herlaai. Wetenskapinstrumente het ingesluit ’n grondtoetser, ’n meter vir vlakke van sigbare en ultravioletlig, ’n magnetometer en ’n radiometer.

Loenochod 2 het vier maande lank gewerk en 37&nbsp;km gereis – die verste nog op enige buiteruimtelike oppervlak.

## Verwysings 
## Bronne 
* 
* 

## Eksterne skakels 
* Planetêre departement van die Moskou-universiteit
* Ruimtedagboek, onder meer oor die Loenochod-program (Internet Archive)
* Loenochod-artikel  op Lunarpedia
* 20px|links Hierdie artikel is vertaal vanuit die Engelse Wikipedia
Wostok-ruimteprogram

duimnael|300px|’n Model van ’n Wostok-ruimtetuig.
Die **Wostok-ruimteprogram** (Russies: Восто́к; "Oos") was ’n projek van die Sowjetunie waarmee die eerste mens in die ruimte geplaas is. Die Wostok-tuig is uit die Zenit-spioenasiesatelliet ontwikkel.

## Sendings 
### Prototipes 
’n Reeks voorloper-Wostoks, onder andere minstens vyf met diere en sommige met poppe aan boord, is gebruik om voor te berei vir bemande vlugte. Die datums is wanneer die ruimtetuie gelanseer is.

### Bemande vlugte 
## Verwysings 
## Eksterne skakels 
* Korabl & Wostok-dagboek
* Wostok-ruimteprogram op Encyclopedia Astronautica
* 20px|links Hierdie artikel is vertaal vanuit die Engelse Wikipedia
Kosmos

thumb|265px|’n Graveerwerk van die kosmos. Parys, 1888.
Volgens die mees algemene opvatting is 'n **kosmos** 'n geordende of harmonieuse stelsel. Die oorsprong van die begrip is die Griekse term **κόσμος**, wat "geordende wêreld" beteken. Vandag word die term algemeen gebruik as 'n sinoniem vir die woord "heelal".  

Die gebruik van die woord "kosmos" in plaas van "heelal" impliseer om na die heelal te kyk as ’n komplekse en ordelike stelsel of entiteit; die teenoorgestelde van chaos. Die kosmos, en ons begrip van die redes vir die bestaan en betekenis daarvan, word in kosmologie bestudeer – dit is ’n baie groot dissipline wat enige wetenskaplike, godsdienstige of filosofiese beskouing van die kosmos en die aard daarvan, of die redes vir sy bestaan, dek. Laasgenoemde twee benaderings kan spirituele entiteite of ander sake insluit wat buite die wetenskaplike beskouing van die fisieke heelal val.

## Verwysings
## Skakels
* Cosmos&nbsp;– an Illustrated Dimensional Journey from microcosmos to macrocosmos – uit Digital Nature Agency
* Foto's van die Spitzer-teleskoop van die makrokosmos
Serapeum

[duimnael|regs|200px|Theophilus, evangelie in die hand, staan triomfantelik op die Serapeum in [391 n.C.]]
'n **Serapeum** is 'n tempel of ander godsdienstige instelling, gewyd aan die sinkretiese Helleens-Egiptiese god Serapis, wat fasette van Osiris en Apis saamgevat het in 'n vermenslikte vorm, soos aanvaar deur die Ptolemeïese Grieke van Alexandrië.  Daar was verskeie sodanige godsdienssentrums, wat elk as 'n *serapeion* bekend gestaan het (Grieks: **Σεραπεῖον**) of, in die gelatiniseerde vorm daarvan, 'n *serapeum*.
Woschod-ruimteprogram

alt=|duimnael|Woschod 1 en 2
Die **Woschod-ruimteprogram** (Russies: Восхо́д; "Opstyging", "Dagbreek") was ’n projek van die Sowjetunie vir twee bemande vlugte in die ruimte. Dit het gevolg op die Wostok-ruimteprogram – herwonne komponente is gebruik ná die kansellasie van dié program.

## Ontwerp 
Dit is nou bekend dat die Woschod-program slegs daarop gemik was om Sowjet-eerstes in die ruimte te behaal – die eerste sending met twee mense en die eerste ruimtewandeling. Daarna is die program afgeskaf ná net twee sendings. Dit is vervang deur die beter Sojoes-program.

Die Woschod-ruimtetuig was eintlik ’n aangepaste Wostok-tuig. Die uitskietstoel is verwyder en twee of drie banke vir die bemanning is bygevoeg teen ’n 90 grade-hoek van die Wostok-bemanningsposisie. Die posisie van die instrumente is egter nie verander nie, sodat die bemanning hul nekke teen ’n hoek van 90 grade moes draai om die instrumente te sien.

Daar was geen manier vir die bemanning om te ontsnap tydens ’n noodgeval met die lansering of landing nie.

## Vlugte 
### Onbeman 
* **Kosmos 47** – onbemande toetsvlug
* **Kosmos 57** – onbemande toetsvlug, onsuksesvol
* **Kosmos 110** – Twee honde, Weterok en Oegoljok, 22 dae, gelanseer op 22 Februarie 1966.

### Bemanning 
## Eksterne skakels 
* Woschod-ruimteprogram op Encyclopedia Astronautica

20px|linksHierdie artikel is vertaal vanuit die Engelse Wikipedia
Saljoet-ruimteprogram

duimnael|280px|Saljoet 4

Die **Saljoet-ruimteprogram** (Салю́т; "Saluut" of "Vuurwerk") was die eerste ruimtestasie-program deur die Sowjetunie. Dit het bestaan uit ’n reeks van nege modules wat oor ’n tydperk van 11 jaar gelanseer is, van 1971 tot 1982. Dit is ontwerp as ’n projek om langtermyn-navorsing te doen oor die lewe in die ruimte, en die ondervinding wat met die projek opgedoen is, het die weg gebaan vir veeldelige ruimtestasies soos Mir en die Internasionale Ruimtestasie.

Saljoet het verskeie ruimterekords opgestel, soos die eerste oorhandiging van ’n ruimtestasie van een bemanning aan die volgende en verskeie ruimtewandelingsrekords. Teen die einde van die projek in 1991 het ruimtestasie-tegnologie ontwikkel van eenvoudige modelle tot komplekse buiteposte in die ruimte met wetenskaplike vermoëns wat vandag nog beïndruk.

## Data 
## Eksterne skakels 
* Nasa-verslag (PDF)
* Mir-hardeware-erfenis 
* Dagboek van Saljoet-sendings
* 20px|linksHierdie artikel is vertaal vanuit die Engelse Wikipedia
Omaha

**Omaha** (uitgespreek /ˈoʊməhɑː/) is die grootste stad in die Amerikaanse deelstaat van Nebraska. Die stad het 'n bevolking van 408&nbsp;958 mense in 2010 gehad. Die stad is geleë op die wesbank van die Missouririvier. Aan die oorkant van die rivier is die dorpie Country Bluffs wat in die deelstaat Iowa geleë is.

## Geskiedenis 
Die stad is in 1854 gestig toe die Nebraska Gebied oopgestel was en kry sy naam vanaf die Omaha (ook Maha) inheemse volk. Hier was alreeds 'n gelisensieerde handelspos sedert 1825. Die Mormone het hier in 1846 hulle Winterkamp gestig.

Die naam Omaha het bekend geword toe een van die landings strande tydens die Slag van Normandië na die stad vernoem is.

Dit is ook 'n belangrike mark vir graan, vee en vleis verpakking.

## Sien ook 
* Omaha-strand

## Bron 
* ''Collier's Encyclopedia'', Crowell-Collier Educational Corporation, Volume 18, Bladsy 126.
Philipsburg

**Philipsburg** is die hoofstad en grootste stad van Sint Maarten, 'n deel van die Koninkryk der Nederlande in die Karibiese See. Die stad het in 2006 'n bevolking van 1&nbsp;338 gehad en is die belangrikste stad op Sint Maarten en is geleë op die Suidelike kus naby die Oostelike punt van die eiland. Philipsburg was gebou om die twee Fort Amsterdam en Fort Willem en is 1763 van John Philips gestig
Mars 1M

duimnael|200px|Marsnik 1

**Mars 1M** was twee onbemande ruimtetuie in die eerste Sowjet-sendings na die planeet Mars. Die Westerse media het die tuie **Marsnik** gedoop na aanleiding van die name "Mars" en "Spoetnik".

Mars 1M Nr.1, in die Weste bekend as Marsnik 1, Mars 1960A en Korabl 4, is op 10 Oktober 1960 vernietig toe die lansering skeefgeloop het. Sommige Sowjet-wetenskaplikes wat by die program betrokke was, het beweer hulle weet niks daarvan af nie – net die tweede lansering was bedoel as ’n Mars-sending.

Mars 1M No.2, in die Weste bekend as Marsnik 2, Korabl 5 en Mars 1960B, is op 14 Oktober 1960 gelanseer.

Albei Mars 1M-ruimtetuie is deur ’n Molnija-vuurpyl gelanseer. Die derdefase-pompe van albei ruimtetuie het nie genoeg krag gehad nie en as gevolg daarvan is nie een van die tuie in hul eerste wentelbaan geplaas nie. Hulle het ’n hoogte van 120&nbsp;km bereik voordat hulle die aarde se atmosfeer weer binnegedring het.

Die doel van die sendings was om die ruimte tussen die aarde en Mars te ondersoek, om Mars te verken en foto's van die oppervlak en radiokommunikasie van lang afstande af te verskaf.

## Verwysings 
## Eksterne skakels 
* Die Sowjet-Mars-program , prof. Chris Mihos, Case Western Reserve-universiteit
* 20px|links Hierdie artikel is vertaal vanuit die Engelse Wikipedia
John Kani

**Bonsile John Kani** (gebore 1943) is ’n Suid-Afrikaanse akteur, teaterregisseur en dramaturg. Hy is in New Brighton, Suid-Afrika, gebore.

Kani het in 1965 by The Serpent Players in Port Elizabeth aangesluit en het verskeie toneelstukke help skep wat nooit gepubliseer is nie, maar wel voor groot gehore opgevoer is. Dit is gevolg deur die meer bekende *Sizwe Banzi Is Dead* en *The Island*, wat in die vroeë 1970's saam met Athol Fugard en Winston Ntshona geskryf is. Hy het ook ’n benoeming vir ’n Laurence Olivier-prys gekry vir sy rol in *My Children My Africa!*

Kani se werk is in talle plekke opgevoer, onder andere in New York, waar hy en Winston Ntshona in 1975 ’n Tony-toekenning ontvang het vir *Sizwe Banzi Is Dead* en *The Island*.  *Nothing But the Truth* (2002) was sy debuut as alleenskrywer en is eerste in die Markteater in Johannesburg opgevoer. Hy het in 2003 die Fleur du Cap-toekenning ontvang vir beste akteur en beste nuwe Suid-Afrikaanse toneelstuk. In dieselfde jaar het hy ’n spesiale Obie-toekenning in die VSA gekry vir sy bydrae tot die teater.

Van sy ander pryse is ’n SAFTA-toekenning vir sy lewensbydrae, asook die Avanti Hall of Fame-, M-Net- en Clio-toekenning. In 2006 het hy ’n eredoktorsgraad van die Universiteit van Kaapstad ontvang.

## Toneelstukke 
* *Sizwe Banzi Is Dead* (1972, saam met Athol Fugard en Winston Ntshona)
* *The Island* (1973, saam met Athol Fugard en Winston Ntshona)
* *Statements After an Arrest Under the Immorality Act* (saam met Athol Fugard en Winston Ntshona)
* *My Children My Africa!* (akteur)
* *Nothing But the Truth* (2002)
* *The Tempest* (2008, akteur)

## Rolprent en televisie 
* *The Wild Geese* (1978)
* *Marigolds in August* (1980)
* *Killing Heat* (1981)
* *The Grass Is Singing*  (1981)
* *Master Harold … and the Boys*  (1985, TV)
* *Saturday Night at the Palace* (1987)
* *An African Dream* (1987)
* *Options* (1988)
* *A Dry White Season* (1989)
* *Othello* (1989, TV)
* *The Native Who Caused All the Trouble* (1989)
* *An African Dream* (1990)
* *Sarafina!* (1992)
* *In Darkest Hollywood: Cinema and Apartheid* (1993)
* *Soweto Green* (1995)
* *The Ghost and the Darkness* (1996)
* *Kap der Rache* (1997, TV, Duits)
* *Kini and Adams* (1997)
* *The Tichborne Claimant* (1998)
* *Final Solution* (2001)
* *Hillside (2005–2008, TV-reeks)
* *Nothing but the Truth* (2008) 
* *Endgame* (2009)
* *Coriolanus'' (2011)

## Verwysings 
20px|linksHierdie artikel is vertaal vanuit die Engelse Wikipedia
Alkmaionide

Die **Alkmaionide** of **Alkmaionidae** (**Ἀλκμαιωνίδαι**) was 'n gesaghebbende adelfamilie van antieke Athene, 'n vertakking van die Neleides wat hulself as die nageslag van mitologiese **Alkmaion**, die agterkleinseun van Nestor, gesien het. __NOTOC__

Die eerste vername Alkmaionid was Megakles, wat die eponieme archont van Athene was in die 7de eeu v.C.. Hy was verantwoordelik vir die terregstelling van die volgelinge van Kylon van Athene tydens die gepoogde staatsgreep van 632 v.C., terwyl Kylon sy toevlug geneem het as pleiter in die tempel van Athena. Megakles en sy Alkmaionid-volgelinge het hulself derhalwe 'n vervloeking op die hals gehaal en is uit die stad verban. Selfs die liggame van reeds begrawe Alkmaionide is opgedelf en na buite die stadsgrense verwyder.

Die Alkmaionide is in 594 v.C., tydens die archonskap van Solon, tot die stad hertoegelaat. Tydens die tirannie van Peisistratos, het die Alkmaionid Megakles, sy dogter laat trou met Peisistratos, maar toe die tiran weier om by haar kinders te hê, het Megakles hom verban. Toe Peisistratos terugkeer vir sy derde tirannie in 546 v.C., is die Alkmaionide weereens verban. Nietemin het hul aansien hoog gebly, en dit het Megakles geluk om, vir die tweede of derde keer, vir Agarista, die dogter van die tiran Kleisthenes van Sikyon, as vrou te neem. Hulle het twee seuns gehad, Hippokrates en Kleisthenes, die hervormer van die Atheense demokrasie. Hippokrates se dogter was Agariste, die moeder van Perikles. 

Hierdie Kleisthenes het geslaag om die bewind van Hippias, die seun en opvolger van Peisistratus, in 508 v.C. omvêr te werp. Hy het die orakel te Delphi (wat met Alkmaionide-hulp opgerig is tydens hulle verbanning) omgekoop, om die Spartane te oorreed om hom by te staan, waartoe hulle teësinnig ingestem het. Kleisthenes is aanvanklik teëgestaan deur sommige wat van mening was dat die vervloeking die Alkmaionide onbevoeg gelaat het as regeerders; die Spartaanse koning Kleomenes I het selfs teen Kleisthenes gekeer, sodat Kleisthenes vir 'n wyle weer verban is. Nietemin het die stadsburgers Kleisthenes teruggeroep, en die herstelde Alkmaionide was verantwoordelik vir die grondlegging van die Atheense demokrasie. 

Die Alkmaionide het na bewering onderhandel vir 'n alliansie met die Perse tydens die Persiese oorloë, in weerwil van Athene se leidende rol in die bekamping van die Persiese inval. Perikles en Alkibiades het ook behoort tot die Alkmaionide, sodat die Spartane tydens die Peloponnesiese oorlog na die familievloek verwys het ten einde Perikles te diskrediteer. Alkibiades, soos tewens die voorafgaande geslag Alkmaionide, het gepoog om 'n bondgenootskap met die Perse aan te gaan nadat hy van oneerbiedigheid beskuldig is. Die familie het van die toneel verdwyn na die Atheense neerlaag in die Peloponnesiese oorlog.

## Verwysings 
## Bronnelys 
*
Marius Weyers

**Marius Weyers** (gebore op 3 Februarie 1945 in Johannesburg) is ’n Suid-Afrikaanse akteur. Hy het saam met sy vrou, Yvette, op Rooiels, Wes-Kaap, gewoon waar sy op 11 Julie 2023 oorlede is nadat alzheimersiekte in 2019 by haar gediagnoseer is. Hy het internasionaal bekend geraak as Andrew Steyn in die rolprent *The Gods Must Be Crazy* (1980). Hy het 'n toekenning as beste akteur vir sy rol in Paljas ontvang.

In 1981 ontvang Weyers die Erepenning vir Verhoogkuns van die Suid-Afrikaanse Akademie vir Wetenskap en Kuns. In 2021 word Weyers weer deur die Akademie vereer met die Besondere Erepenning van die SA Akademie vir sy besondere bydrae tot rolprent- en TV-kuns.

## Filmografie 
### Rolprente 
**Liebesnächte in der Taiga*, 1967
**Oupa for Sale*, 1968 as Kobie
**Die vervlakste tweeling*, 1969 as Toni Roux/'Paul'
**Onwettige huwelik*, 1970
**Stop Exchange*, 1970
* *Sononder*, 1971
**Die bankrower*, 1973
**Siener in die suburbs*, 1973 as Jakes.
**Vreemde wêreld*, 1974
**Ein toter Taucher nimmt kein Gold*, 1974 as René Chagrin
**Ongewenste vreemdeling*, 1974 as Steenberg.
**Daar kom tant alie*, 1976 as Jansonius Groeneweg
**Listen to My Story*, 1976
**Target of an Assassin*, 1977 as kolonel Albert Pahler
**The Guest: An episode in the Life of Eugène Marais*, 1977 as Dr. A.G. Visser
**The Gods Must Be Crazy*, 1980 as Andrew Steyn.
**Gandhi*, 1982 as dirigent
**Le léopard*, 1984 as Nicolas/Nick Denver
**Torn Allegiance*, 1986 as Henk (die Boere)
**Saturday Night at the Palace*, 1987 as Van Vuuren
**Jewel of the Gods*, 1989
**DeepStar Six*, 1989 as dr. John Van Gelder
**Farewell to the King*, 1989 as sersant Conklin.
**Happy Together* 1989, as Denny Dollenbacher
**Windprints*, 1990 as Henning
**The Fourth Reich*, 1990 as Jan Taillard
**Taxi to Soweto*, 1991 as Morace du Toit
**The Good Fascist*, 1992 as van Wyk
**The Power of One*, 1992 as prof. Daniel Marais
**Friends*, 1993 as Johan
**Bopha!*, 1993 as polisiehoof Van Tonder
**The Cage*, 1995 as Clouse
**Den vita lejoninnan*, 1996 as Dekker
* *Paljas*, 1998 as Hendrik MacDonald
**Final Solution*, 2001 as mnr. Wolfaardt
**Pure Blood*, 2002 as generaal
**Consequence*, 2003 as dr. Alexander Kopp
**Stander*, 2003 as André Stander se pa
**Charlie*, 2004 as Van den Bergh
**Blood Diamond* (2006) as Rudolf Van de Kaap

**Die wonderwerker*, 2012 as Gys van Rooyen
**Die laaste tango*, 2013 as kapt. Mauritz Duvenhage
**Faan se trein*, 2014 as die dominee
**Pad na jou hart*, 2014 as Basson van Rensburg senior

### TV-programme 
* *Vyfster* (TV-reeks), 1984
**The Mantis Project,* 1985 as Selous Scout (TV-fliek)
**Good & Evil* (TV-reeks)*,* 1991 as Ronald
**The Golden Girls* (TV-series), 1992 as Derek
**Death in the Family* (TV-minireeks), 1993 as Gerrit du Plessis
**Nurses* (TV-reeks), 1992–1993 as dr. Peter Pleckner / Ian Worthington
**Designing Women* (TV-reeks), 1993 as Nigel
* *Soutmansland* (TV-reeks), 1999
**Check-in to Disaster* (TV-fliek), 2001 as Johann Falkner
* *Song vir Katryn* (TV-reeks), 2003 as "Dad"

## Verwysings 
## Eksterne skakels 
* Weyers se filmografie 
* 
* 20px|links Hierdie artikel is vertaal vanuit die Engelse Wikipedia
Celaya

**Celaya** (Baskiese taal: *Zelaia*, wat beteken *"plat land"*) is 'n Meksikaanse stad, met 'n bevolking van 305 913 mense. Dit is die hoofstad van die ooreenstemmende benaamde munisipaliteit en Rooms-Katolieke bisdom in die staat Guanajuato. Celaya is in die suidooste van Guanajuato geleë; 50 km wes van die stad Santiago de Querétaro en 260 km van Meksikostad.

## Pleknaam 
Zelaia is 'n woord van die Baskiese taal, wat beteken "land van die Jordaanstreek" of "plat aarde", met verwysing na die plato van die Mexikaanse Bajio, waar dit geleë is. Celaya is egter nie die oorspronklike benaming wat deur die eerste setlaars, klein groepe Otomis en Chichimecas, gebruik was voor die koms van die Spanjaarde nie.

Die oorspronklike naam was volgens oordrag: Nat-tahí, Nat-ta-í, Natthahí, of Natthaí, wat in die Otomi-taal beteken "die mesquite of plek van die mesquites."

## Stadswapen 
Die stadswapen is deur Don Francisco Fernández de la Cuevadie, die onderkoning van Nieu-Spanje, in gebruik geneem toe hy die status van die nedersetting na 'n volwaardige stad verhef het en dit die titel van Hoogsedel en lojaal geskenk het met die reg om 'n stadskild te hê. 

Die stadskild bestaan uit 'n geraamde ovaal met 'n gestileerde band versier met vyf pylkokers (wat die onderdrukte Indiaanse stamme simboliseer) met drie strepe in die agtergrond, verdeel in blou, rooi en wit, wat koninklikheid, reinheid, krag en soewereiniteit onderskeidelik verteenwoordig.

Gedeeltelik op die blou streep is die beeld van die Onbevlekte Ontvangenis. Aan die regterkant daarvan is die monogram van die kroon van Philip IV en aan die linkerkant is 'n grot ter ere van Onderkoning Fernández de la Cueva. Die wit streep bevat 'n voorstelling van die stigters van Celaya wat onder 'n Mesquite-boom vergader, wat skaduwee vir die stad se eerste stadraad gegee het. Die rooi streep bevat die Latynse leuse "**De Forti Dulcedo**" ("Die soetheid van die sterkes", in Spaans: "*De los fuertes la dulzura*") bo twee kaal arms wat boogskiet, simbolies van die versoening met die Chichimecas-, Huachichiles- en Guamares-stamme .

Op die Pan-Amerikaanse Snelweg, by die stad se westelike ingang, is 'n standbeeld met die Celaya-stadswapen opgerig. 'n Beeld van die katolieke konsep van die moeder Maria en Jesus (die "Immaculate conception") is egter by hierdie weergawe reg bo die Mesquite-boom gevoeg.

## Bekendes gebore in Celaya 
* Francisco Eduardo Tresguerras (13 Oktober 1759 - 3 Augustus 1833): prominente argitek, skilder van die koloniale tydperk en die vroeë jare van onafhanklikheid.
* Octavio Ocampo (28 Februarie 1943): skilder bekend vir sy unieke styl van "metamorfose."
* Mauricio Ochmann (16 November 1977): akteur bekend vir sy werk in Telenovelas uit Meksiko en Latyns-Amerika.
* Raul Velasco (24 April 1933 - 26 November 2006): Geselsprogramaanbieder op die program Rasse Siempre en Domingo.

## Eksterne skakels 
* Amptelike webwerf van die munisipaliteit van Celaya (in Spaans)
Susanna van Biljon

***Susanna van Biljon*** is 'n Afrikaanse rolprent wat op 23 September 2010 vrygestel is. Die film het R1,4 miljoen by die loket verdien.

## Genre 
Die rolprent is 'n romantiese drama.

## Hoofrolspelers 
* Karen Zoid as Rebecca Dreyer
* David Rees as Dirk
* Nico Panagio
* Kurt Darren
* Shaleen Surtie-Richards
* Marié du Toit as Mev. Dreyer, 'n streng musiekonderwyseres
* Hannes van Wyk as Johan de Villiers
* Anna Davel as Amanda
En andere.

## Storielyn 
Susanna van Biljon (gespeel deur Karen Zoid) is 'n 40-jarige oujongnooi wat steeds by haar ma in die huis bly, maar wie se grootste droom dit is om eendag te sing.

## Sien ook 
* Lys van Afrikaanse rolprente

## Verwysings
Bakgat 2!

***Bakgat 2***, 'n opvolg op *Bakgat!*, is 'n Afrikaanse rolprent wat op 10 September 2010 vrygestel is. Die rolprent is op die tienermark gemik en het 'n ouderdomsperk van 13 (vir seks en taal). Engelse onderskrifte word ingespan om die rolprent vir 'n wyer gehoor toeganklik te maak. Die regisseur was Henk Pretorius.

## Genre 
Die rolprent is 'n komedie.

## Hoofrolspelers 
* Ivan Botha as Wimpie Koekemoer
* Cherie van der Merwe as Katrien
* Andrew Thompson as Fanie
* Ciske Kruger Botha as Christie
* Neil Sharim as Japie
* Lelia Etsebeth as Liezl
* Altus Theart as Werner 'Killer' Botha
* Solomon Cupido as Barry
* Bradley Olivier as Borrie
* Steve Hofmeyr as 'n psigoterapeut
* Kaz McFadden as Perry
* Hanna Grobler as meisie in badkamer

## Storielyn 
Wimpie Koekemoer, die hoofkarakter van die eerste *Bakgat*-rolprent, betree die wêreld van rugby op universiteitsvlak waar die "legendes" van môre gevorm word.

## Sien ook 
* Lys van Afrikaanse rolprente

## Eksterne skakels 
* Bakgat fliek se webwerf
Bonaire

**Bonaire** (Nederlands: [boːˈnɛːr(ə)], ; Papiaments: *Boneiru*, [bʊˈne̝i̯ru]) is 'n Nederlandse eiland in die Karibiese See en behoort tot die ABC-eilande net noord van Venezuela. Tot in 2010 het Bonaire deel uitgemaak van die Nederlandse Antille, maar dié eiland is sedert 10 Oktober 2010 'n besondere munisipaliteit binne Nederland.

[duimnael|links|[Nasa-Satellietbeeld van Bonaire]]
duimnael|links|Kaart van Bonaire
Die amptelike taal is Nederlands; ander tale wat gepraat word is Papiaments (die volkstaal) en verder ook Spaans en Engels. Die hoofstad en grootste stad is Kralendijk. Die eiland beslaan 'n oppervlakte van 288&nbsp;km² en het 'n bevolking van 22&nbsp;573 in 2022 gehad. Sedert 1 Januarie 2011 is die Amerikaanse dollar die amptelike geldeenheid.

## Etimologie 
Die woord "Bonaire" is glo ontleen aan die Caquetio-woord *Bonay* wat "lae land" beteken. Die vroeë Spaanse en Nederlandse koloniste het sy spelling in *Bojnaj* en *Bonaire* verander. Franse invloed, wat op verskillende tyde teenwoordig was, was nooit sterk genoeg om die aanname moontlik te maak dat die woord "goeie lug" beteken nie. 'n Ander teorie is dat die naam van 'n Spaanse oorsprong is, aangesien die Spaanse die eerste Europeërs was wat hulle op die eiland gevestig het. Volgens dié teorie is die naam afgelei van *buen aire* ("goeie lug").

## Verwysings 
## Bronnelys 
; Algemeen
*  

## Eksterne skakels 
*  
*  Amptelike webwerf van Bonaire se regering
Società Sportiva Lazio

**Società Sportiva Lazio** is 'n sokkerklub uit Rome in die deelstaat Lazio in Italië.

## Erelys 
**Italiaans Kampioen** (2)
*1973-74, 1999-00
**Beker van Italië** (6)
*1958, 1997-98, 1999-00, 2003-04, 2008-09, 2012-13
**Italiaanse Supercup** (3)
*1998, 2000, 2009
'''UEFA Cup Winner's Cup** (1)
*1998-99
**UEFA Super Cup** (1)
*1999
**Beker van die Alpe''' (1)
*1971

## (ex-)sokkerspelers 
* Alen Boksic
* Giorgio Chinaglia
* Bruno Giordano
* Roberto Mancini
* Pavel Nedved
* Alessandro Nesta
* Silvio Piola
* Marcelo Salas
* Giuseppe Signori
* Juan Sebastian Veron

## Eksterne skakels 
* SS Lazio
Piet Mondriaan

**Pieter Cornelis (Piet) Mondriaan** (Amersfoort, 7 Maart 1872 – New York, 1 Februarie 1944) was 'n Nederlandse kunstenaar en skilder wat 'n groot gedeelte van sy lewe in die buiteland gewoon en gewerk het. Hy word oor die algemeen as 'n pionier van die abstrakte en nie-figuratiewe kuns beskou. Veral sy latere geometries-abstrakte werk, met die kenmerkende horisontale en vertikale swart lyne en primêre kleure, is wêreldberoemd en is 'n bron van inspirasie vir vele argitekte en ontwerpers van toegepaste kuns. Hy was één van die belangrikste medewerkers van die tydskrif *De Stijl* en ontwikkel 'n eie kunsteorie, wat hy *Nuwe Beelding* of *Neo-plastisisme* noem. Hy is buite Nederland beter bekend as *Mondrian*, 'n verfransing van sy van.

duimnael|links|Tableau I van Mondriaan, waarin die kenmerke van neo-plastisisme gesien kan word: reguit lyne, primêre kleure, asimmetrie en 'n duidelike vlakverdeling.

Mondrian kom in 1911 van Nederland in Parys aan. Hy het hier eksperimente in kubisme teëgekom. Dit merk die begin van 'n tydperk van diepgaande verandering in sy werk. Om homself met die avant-garde in Parys te integreer, het hy 'n 'a' van die Nederlandse spelling van sy naam (Mondrian) verwyder.

In 1940 emigreer hy van die oorloggeteisterde Europa na om die laaste vier jaar van sy lewe in New York Stad te woon. Sy skilderye van daardie tyd druk die uitbundige stadslewe uit. In sy finale skildery, *Broadway Boogie Woogie* (1942–1943), word sy dambord-patrone, wat voorheen swart was, nou met blou, grys, rooi en geel geverf. Die geel is glo deur New York se geel taksies geïnspireer.

## Eksterne skakels 
*
Dornbirn

**Dornbirn** is die grootste stad in die Oostenrykse deelstaat Vorarlberg. In 2012 het die stad 'n bevolking van 46&nbsp;080 gehad. Die stad lê 437 meter bo seevlak.
Hirohito

**Hirohito** (裕仁; gebore 29 April 1901 – 7 Januarie 1989) was van 1926 tot 1989 die 124ste Keiser van Japan volgens Japan se tradisionele opvolgingsorde. Soos in Japan gebruiklik is hy tydens sy bewind nie by sy geboortenaam Hirohito genoem nie, maar "keiserlike majesteit" (天皇陛下, *tennō heika*) of "Sy huidige majesteit" (今上陛下, *kinjō heika*). Sy postume naam is **Keiser Shōwa** (昭和天皇, *Shōwa-tennō*), sy regeringstyd staan darem as Shōwa-tydperk (昭和時代, *Shōwa jidai*, "tydperk van verligte vrede") bekend. Tydens sy bewind het die Japannese Keiserryk saam met Nazi-Duitsland en Italië teen veral die Republiek China, die Verenigde Koninkryk en die Verenigde State tydens die Tweede Wêreldoorlog geveg.

## Verwysings 
## Eksterne skakels 
*
Kralendijk

**Kralendijk** is die hoofstad en grootste stad van Bonaire, 'n munisipaliteit van Nederland in die Karibiese See. Die stad het in 2006 'n bevolking van 3&nbsp;061 gehad en is die belangrikste stad op Bonaire en is geleë op die Westelike kus naby die Suidelike punt van die eiland. In die plaaslike taal, Papiaments, word daar gereeld na Kralendijk verwys as "playa". Kralendijk was gebou om die Oranje-fort kort na dit in 1639 gebou is en die stad was van toe af al die hoofstad van Bonaire.
Lys van kabinette van Nederland

Hierdie is 'n **lys van kabinette van Nederland** sedert 1901.

## Verwysings 
## Bronne 
* Nederlandstalige Wikipedia

## Eksterne skakels 
Kabinette sedert 1945:
* Parlement.com
* Rijksoverheid.nl
Kabinet van Nederland

Die **kabinet van Nederland** vorm die hoogste uitvoerende vlak van Nederland. Die kabinet bestaan uit die ministers en die staatssekretarisse (onderministers).

## Sien ook 
* Lys van kabinette van Nederland

## Bronne 
*  Het kabinet, Rijksoverheid
Sint Eustatius

**Sint Eustatius** (Nederlands: [sɪnt øːˈstaːtsijʏs], ) is 'n Nederlandse eiland in die Karibiese See. Tot in 2010 het Sint Eustatius deel uitgemaak van die Nederlandse Antille, maar dié eiland is sedert 10 Oktober 2010 'n besondere munisipaliteit binne Nederland.

[duimnael|links|Sint Eustatius soos vanaf die [Internasionale Ruimtestasie gesien]]
duimnael|links|Kaart van Sint Eustatius
[duimnael|links|Die dormante [vulkaan *De Quill* (of Die Quill) kan in die verte agter die aanloopbaan van die F.D. Roosevelt lughawe in Oranjestad gesien word]]
Die amptelike taal is Nederlands en die volkstaal is Engels. Die hoofstad en grootste stad is Oranjestad. Die eiland beslaan 'n oppervlakte van 21&nbsp;km² en het 'n bevolking van 3&nbsp;242 in 2022 gehad. Sedert 1 Januarie 2011 is die Amerikaanse dollar die amptelike geldeenheid.

## Etimologie 
Die naam van die eiland is die Nederlandse naam van Eustachius van Rome, 'n legendariese Christenmartelaar wat in Spaans *San Eustaquio* en in Portugees *Santo Eustáquio* of *Santo Eustácio* genoem word.

## Verwysings 
## Bronnelys 
; Algemeen
*  

## Eksterne skakels 
*  
*   Amptelike webwerf van Sint Eustatius se regering
FCSB

**FCSB** (of sommer **Steaua**) is 'n Roemeense sportklub in die stad Boekarest wat bekend is vir hulle sokkerafdeling. Galatasaray is in 1947 deur Ghencea en sy maats van die Steaua hoërskool gestig. Steaua is die suksesvolste klub in die geskiedenis van Roemeense sokker, en het meer bekers as enige ander Roemeense klub ingepalm.

## Eksterne skakels 
* Steaua se webwerf
Volksparty vir Vryheid en Demokrasie

Die **Volksparty vir Vryheid en Demokrasie** (Nederlands: *Volkspartij voor Vrijheid en Democratie*, VVD) is 'n Nederlandse regs-liberale politieke party, wat in 1948 gestig is.

Die politieke leier is Dilan Yeşilgöz-Zegerius. Die verkiesings van die nuwe Tweede Kamer op 29 Oktober 2025 is deur die Volksparty vir Vryheid en Demokrasie verloor. Die party het 22 setels behaal (-2).

## Deelname aan die regering 
Van 14 Oktober 2010 tot 5 November 2012 het die VVD met die Christen-Demokratiese Appèl (CDA) die Rutte I-kabinet gevorm. Mark Rutte was hierde kabinet se Eerste Minister. Die kabinet was 'n minderheidskabinet, wat gesteun is deur die Party vir die Vryheid (PVV) van Geert Wilders.

Van 5 November 2012 tot 26 Oktober 2017 het die VVD met die Party van die Arbeid (PvdA) die Rutte II-kabinet gevorm.

Van 26 Oktober 2017 tot 10 Januarie 2022 het die VVD met die CDA-party, die D66-party en die ChristenUnie-party die Rutte III-kabinet gevorm.

Van 10 Januarie 2022 tot 2 Julie 2024 het die VVD met dieselfde partye die Rutte IV-kabinet gevorm.

Sedert 2 Julie 2024 vorm die VVD met die BBB (en PVV en NSC) die Schoof-kabinet.

## Partyleiers 
* Pieter Oud: 28 Januarie 1948 – 16 Mei 1963
* Edzo Toxopeus: 16 Mei 1963 – 1 Oktober 1969
* Molly Geertsema: 1 Oktober 1969 – 1 Julie 1971
* Hans Wiegel: 1 Julie 1971 – 20 April 1982
* Ed Nijpels: 20 April 1982 – 9 Julie 1986
* Rudolf de Korte: 9 Julie 1986 – 15 Desember 1986
* Joris Voorhoeve: 15 Desember 1986 – 30 April 1990
* Frits Bolkestein: 30 April 1990 – 30 Julie 1998
* Hans Dijkstal: 30 Julie 1998 – 16 Mei 2002
* Gerrit Zalm: 16 Mei 2002 – 27 November 2004
* Jozias van Aartsen: 27 November 2004 – 8 Maart 2006
* (Willibrord van Beek): 8 Maart 2006 – 31 Mei 2006 (parlementêre leier TK)
* Mark Rutte: 31 Mei 2006 – 14 Augustus 2023
* Dilan Yeşilgöz-Zegerius: 14 Augustus 2023 — nou

## Bronne 
* Volkspartij voor Vrijheid en Democratie (VVD), Parlement.com
* Volkspartij voor Vrijheid en Democratie (VVD), DNPP

## Eksterne skakels 
* Amptelike webwerf
Rutte I-kabinet

500px|regs|duimnael|Die Rutte I-kabinet
[250px|regs|duimnael|Die drie politieke leiers: [Maxime Verhagen (CDA), Mark Rutte (VVD) en Geert Wilders (PVV)]]

Die **Rutte I-kabinet** was 'n Nederlandse kabinet wat op 14 Oktober 2010 aangetree het, met as Eerste Minister Mark Rutte (VVD). Die kabinet het bestaan tot 5 November 2012.

Die Rutte I-kabinet wil die immigrasie beperk, die veiligheid verbeter en baie besuinig. Van 2010 tot 2014 wil die kabinet agtien miljard Euro van die begroting verminder.

Die Rutte I-kabinet vorm 'n minderheidskabinet van die regs-liberale Volksparty vir Vryheid en Demokrasie (VVD) met die christen-demokratiese Christen-Demokratiese Appèl (CDA). Deur die populistiese Party vir die Vryheid (PVV) van Geert Wilders word die kabinet in die parlement amptelik gesteun, maar die PVV dra geen verantwoordelikheid vir sy besluite nie. Die Staatkundig Gereformeerde Party (SGP) steun die kabinet on-amptelik ook. Die VVD en CDA beskik oor 52 setels in die Tweede Kamer, met die PVV oor 76 setels en met die SGP oor 78 setels. In die Eerste Kamer beskik die kabinet oor 37 setels (dit is inklusief die PVV) en met die SGP oor 38 setels. Hiermee het die kabinet in beide Kamers 'n – baie klein – meerderheid.

## Kabinetslede 
Die Rutte I-kabinet tel twintig lede, tien van die VVD-party en tien van die CDA-party:

## Sien ook 
* Lys van kabinette van Nederland

## Bronne 
*  Kabinet-Rutte I (2010–2012), Parlement.com

## Eksterne skakels 
*  Rutte I-kabinet, Rijksoverheid.nl
Emina Jahović

**Emina Jahović Sandal** (gebore 15 Januarie 1982, Novi Pazar, Serwië, voormalige Sosialistiese Republiek Serwië, Sosialistiese Federale Republiek van Joego-Slawië) is 'n bekende sangeres, aktrise en model wat met die wêreldbekende Turkse sanger Mustafa Sandal getroud is. Sy is bekend as een van die mees prominente kunstenaars van Serwiese musiek. Haar broer, Mirsad Türkcan, is 'n suksesvolle basketbalspeler wat die eerste speler vir NBA as 'n Turkse burger was. Emina het een kind met die naam "Yaman". Emina, wat tans die hoofrol vertolk in 'n Turkse TV-reeks *Tulip Field*, is een van die bekendste sangers van die Balkan. Emina Jahović Sandal het 17 albums (met enkelsnitte). Sy woon in Istanboel sedert 2008.

## Diskografie 
### Albums 
; *Osmi dan* (City Records 2002)
# Osmi dan
# Mama
# Kad si sa njom
# Odbojka
# U, la-la
# Tačka
# Soba 23
# Brišeš tragove
# U, la-la (Remix)
# Sad nastavi

; *Radije ranije* (City Records 2005)
# Radije, ranije
# Da l' ona zna
# Crno i bjelo
# Tvoja greška
# Živeo...
# Pola oštrog noža
# Skini ruke s' mog vrata
# Molim te...
# Ona nije ja
# Bez problema
# Molim te (Remix)
# Voljela te il' ne voljela
# Uzalud se budim

; *Exhale* (Multimedia Records, 2008)
# Exhale
# Exhale (Dance Remix)
# Exhale (Elvir Gazić Remix)
# Exhale (Levent Gündüz Be Funky Remix)
# Push It
# Push It (Remix)

; *Vila* (PGP RTS, 2009)
# Pile moje
# Dan za danom
# Ne zaboravi
# Vila
# Med
# Aj
# Nastavljamo dalje...
# Zauvek
# Još ti se nadam
# Zver
# Vila 2

### Enkelsnitte 
* "Tačka" (2002)
* "Osmi dan" (2002)
* "Radije, ranije" (2002)
* "Uzalud se budim" (2003)
* "Tvoja greška" (2005)
* "Da l' ona zna" (2006)
* "Nije vise tvoja stvar" (2006)
* "Pola ostrog noza" (2006)
* "Cool žena" (2007)
* "La gitana" saam met Flamingosi (2007)
* "Exhale" (2008)
* "Push It" saam met Cory Gunz (2008)
* "Još ti se nadam" saam met Saša Kovačević (10 Desember 2008)
* "Pile moje" (21 Mei 2009)
* "Ne zaboravi" saam met İzel (2009)
* "Med" saam met Dino Merlin (30 Julie 2009)
* "Nemilo" saam met Miligram (2009)
* "Ti kvariigro" (2010)
* "Gospodine" saam met Nataša Bekvalac (8 Maart 2011, Internasionale Vrouedag)
* "Posle mene" (2011)
* "Beograd priča" saam met Dženan Lončarević (14 Februarie 2012, Valentynsdag)
* "Broken" saam met Erdem Kınay (2012)
* "Çek Gönder" saam met Mustafa Sandal (2012)
* "Da mogu" (2012)
* "Kimse Yok Mu?" (2012)
* "Nedostaješ" (2013)
* "Yakışmaz" (2013)
* "Žena zmaj" (2013)
* "U senkama isti" (2013)

### Internasionale treffersparade 
## Verwysings 
## Eksterne skakels 
* Amptelike Webwerf 
* Webwerf 
* Twitter
* Facebook
* Myspace
* YouTube
Karibiese Nederland

|-
| align=center colspan=2 style="background: #ffffff;" | 200px|Ligging van Karibies Nederland in die Karibiese SeeLigging van Karibies Nederland in die Karibiese See
|-
| align=center colspan=2 style="background: #ffffff;" | 200px|Kaart van Karibies Nederland in die Karibiese SeeLigging van Karibies Nederland in Nederland
|-
| **Status**
| Karibies Nederland is die deel van Nederland wat in die Karibiese See lê.
|-
| **Amptelike tale**
| • Nederlands • Engels (Saba en Sint-Eustatius) • Papiaments (Bonaire)
|-
| **Eilande**
| • Bonaire • Saba • Sint Eustatius
|-
| **Grootste stad**
| Kralendijk (Bonaire)
|-
| **Oppervlakte**&nbsp;- Totaal|| 322 vk km 
|-
| **Bevolking**&nbsp;- Totaal (2023) &nbsp;- Bevolkingsdigtheid || 29&nbsp;418 

## Verwysings 
350px|links|duimnael|Saba, Sint Eustatius en omgewing